Ssenf-agi yella deg tmetti-nneɣ ugar n leṣnaf nniḍen, ayagi d ayen ibanen icudd ɣer timawit swayes i tettwassen tmetti taqbaylit d tmaziɣt s umata. Tawsit i d-yufraren gar tiyaḍ d timucuha, deg wayen yerzan iḍrisen n tesrit. Mačči d yiwen neɣ d sin n yizwal ad ten-idnebder imi aṭas i yellan n tmucuha i d-tettawi tyemmat, neɣ tmeṭṭut s umata, i ugrud, nezmer ad d-nebder: “Tafunast igujilen”, “aɛeqqa yessawalen”, “mqidec”,” ɛli bu tkerciwt”,… atg.